Magyar Képzőművészeti Egyetem

MINŐSÉGBIZTOSÍTÁSI SZABÁLYZATA 

2006.
Preambulum
A felsőoktatással szembeni új kihívások, az intézmények közötti fokozódó versenyhelyzet szükségessé, az intézményi autonómia pedig lehetővé teszi a minőségbiztosítás alkalmazását. 
A felsőoktatási törvény előírja az intézményeknek olyan bizottság létrehozását, amely folyamatosan ellenőrzi az intézményben folyó oktatási és kutatási tevékenységet, évente értékeli a képesítési követelmények teljesülését, a személyi és tárgyi feltételek fennállását, valamint az oktatási és kutatási eredményeket. 
Minőségen általában a célnak való megfelelőséget értjük. A minőség legfontosabb elemei a képzés és a képzést támogató kutatás. A képzés esetében a minőség kritériumait a képesítési és szakmai követelmények, valamint az illető szak célkitűzéseinek való megfelelőség adják. 
A minőség fejlesztését legjobban az egyes szervezeti egységi szintű, folyamatra irányuló minőségbiztosítás és az intézményi szintű, szervezetre irányuló minőségmenedzsment biztosítja. 

I. FEJEZET
AZ EGYETEM minőségügyi rendszerének jellemzői
1.	Partnerközpontú intézményi működés 
•	Az egyetem legfontosabb partnercsoportjai meghatározása (külső és belső partnerek: hallgatók, munkáltatók, dolgozók stb.) 
•	A partnereink igényeinek és elégedettségének rendszeres mérése és értékelése 
•	A (megalapozott, teljesíthető) partneri igények beépítése az egyetemi tervekbe 
•	Az egyetem működésének fejlesztése a partneri visszajelzések figyelembevételével
  
2.	Minőségközpontú intézményvezetés 
•	Az egyetemi folyamatok minőségközpontúan szabályozottak 
•	Az egyetem működésének folyamatos mérése és vezetői értékelése 
•	Minőségcélok, minőségmutatók alkalmazása
  
3.	Teljes körű minőségirányítás egyes elemeinek megvalósulása 
•	Az egyetem meghatározta a legfontosabb működési folyamatait és a folyamatok közötti kapcsolatokat 
•	A folyamatokat átlátható, ellenőrizhető módon szabályozta 
•	Az egyetemi folyamatokat részletesen dokumentálta 
•	Minőségirányítási rendszert vezetett be és folyamatosan fejleszti 
4. 	A minőségbiztosítási szervezet létrehozása a Szenátus feladata. Működtetéséért a rektor, a rektor-helyettesek és az egyes szakok vezetői a felelősek, amely felelősséget másra nem ruházhatják át. 
5. 	A Szenátus létrehozza az Egyetem Minőségbiztosítási Tanácsát (MBT), majd a rektor megbízza az intézmény minőségügyi felelősét, akit távollétében az MBT elnöke helyettesít. 
6. 	A Minőségbiztosítási Tanács összetétele: 
- a tanszékek minőségbiztosítási témafelelősei,
- a Tanulmányi Hivatal delegáltja,
- HÖK,
- Doktoriskola témafelelőse,
- Könyvtár és Levéltár főigazgatója,
- Tanulmányi Hivatal vezetője.	   
A tanszékek témafelelőseit a tanszéki értekezletek javaslatainak figyelembevételével választja meg a Szenátus. Az intézmény minőségügyi felelőse minden alkalommal meghívottként részt vesz az MBT ülésein. 

II. FEJEZET
A Minőségbiztosítási Tanács feladatai 

1)	Az MBT felelős az intézmény, mint szervezetnek a minőségfejlesztéséért, a minőségi szemlélet elterjesztéséért.  

2)	Véleményezi, és a Szenátus elé terjeszti a MAB-nak küldendő évi intézményi jelentéseket. 

3)	Javaslatokat dolgoz ki az Egyetem vezetése számára a feltárt hiányosságok kiküszöbölésére, a minőség javítására, a fejlesztendő részterületekre.
 
4)	A felmerülő problémák időbeni megoldása és a folyamatos minőségellenőrzés biztosítása céljából igény szerint, de legalább háromhavonta ülésezik. 

5)	Véleményezi minőségügyi szempontból a jogkörébe tartozó, a Szenátus elé kerülő anyagokat. 

III. fejezet 
A minőségügyi felelős feladatai

1)	A minőségügyi felelős munkáját közvetlenül a rektor irányítja, és egy fő ügyviteli alkalmazott segíti. 

2)	A minőségügyi felelős feladatai a következők: 
•	az Egyetem minőségirányítási rendszerének a működtetése; 
•	az MBT adminisztrációjának megszervezése; 
•	az akkreditációs jelentések intézményre vonatkozó részének elkészítése. 

3)	A minőségügyi felelős irányítja az Egyetem Minőségbiztosítási Kézikönyvének elkészítését, valamint folyamatos karbantartását. 

4)	A minőségügyi felelős az Egyetem kinevezett oktatója, aki a rektor megbízásából jár el.

5)	A minőségügyi felelős jogosult az Egyetem vezetésétől és egységeitől mindazon adatok megkérésére, amelyek a minőség ellenőrzése, értékelése és fejlesztése szempontjából fontosak, illetve szükségesek a MAB-nak felküldendő intézményi jelentések összeállításához. 

IV. FEJEZET
Záró rendelkezések

1)	Jelen Szabályzatot a Szenátus 2006. december 11-i fóruma részletesen megtárgyalta és elfogadta.

2)	Jelen Szabályzat 2006. december 11-én lép hatályba. 

Budapest, 2006. december 11. 					

Kőnig Frigyes DLA, habil
										rektor